
2014. június 21 – 28.
Utazás: 
légkondicionált, komfortos autóbusszal. A buszon sör és ásványvíz, kávé, cappuccino kapható, forintban történő fizetéssel.
Elhelyezés:

Evianban a Genfi-tó partján (szép környezetben) turista kategóriájú szálláshelyen 1 – 2 – 3 ágyas, zuhanyozós / WC-s szobákban, ill. Svájcban, és Mulhouseban középkategóriás Kappl-ban 4* szállodák 2 ágyas, zuhanyozós / WC-s szobáiban.

Ellátás:
reggeli és fakultatív félpanzió (6 alkalommal vacsora)
- Program -

A Haris Travel Club programjainak indulása előtt, kb. 2 héttel Tájékoztató/Részvételi jegyet küldünk, amelyben szerepelnek a fontos információk. Most formabontó módon egy előtájékoztatót készítünk Erzsébet kérésére.
1. nap: Budapest – Tirol (kb. 850 km)

Indulás Budapestről 06:00-kor Bp. XIV. ker. Ifjúság útja, Hotel ARÉNA közeléből. METRO megálló M2 Stadionok megálló. Budán felszállási lehetőség 06:15-kor, BAH csomópont ÖMV benzinkútnál. Ebédszünet Ausztriában autópálya étteremnél. Finom, bőséges vacsora, és szállás egy bájos tiroli faluban, Kappl-ban, Hotel Post szállodában. A falucska kb. 1.200 méter magasan fekszik, így már az első napon magasabbra jutunk, mint Magyarország legmagasabb pontja. Ezért itt este, elkel egy kis pulóver.
2. nap: St. Gallen – Stein am Rhein – Schaffhausen – Rajna vízesés (kb. 380 km)

Minden napunk programokkal teli, s ilyen lesz az első svájci napunk is! Belépődíj St. Gallen-i könyvtárba: kb. 10 CHF, Rövid ebédszünetünkre Stein am Rhein városkában lesz alkalom. Schaffhausen Rajna-vízesése nagyszerű élményt jelent, költségünk: kb. 7 CHF. Szállás a franciaországi Mulhouse-ban Ibis Hotelben.
Ezen a napon, vacsorázási lehetőség egy önkiszolgáló étteremben lesz, mindenki saját igénye szerint választhat, fogyaszthat, és természetesen fizet, EURO-ban. Akár mindent, elő- főétel, desszert, vagy akár csak egy gyümölcssaláta. Ezen az egy estén, nincs szervezett vacsora, de megszervezzük a lehetőséget, hogy ne kelljen korgó gyomorral nyugovóra térnünk. Ezen a napon már a nyári időjárás kíséri végig a napunkat.
3. nap: Basel – Bern – Gruyéres – Evian (kb. 300 km)

Ma sem unatkozunk!

Baselben és Bernben nincs belépőjegyünk. Gruyéres várának belépője: kb. 8 CHF
Este érkezés a Genfi-tó partjára, francia oldalon található ismert üdülőhelyre, Evianba. Szállás, szép környezetben, kilátással a tóra. Szálláshelyünk, ahol 3 éjszakát töltünk, szerény, szolid turista kategóriájú szobák, de fürdőszobával.
Nincs TV, telefon a szobákban, de a focikedvelők este nézhetik a meccset, a bárban elhelyezett TV készüléken.
Vacsora ízletes és bőséges. Előétel: többféle közül választhatunk, főétel hivatalosan egyféle, de előfordul kettő is, desszertnek, mindenkinek saját választása szerint édesség, vagy sajt, vagy gyümölcs. Itt Ital is jár a vacsorához! Bor, sör, üdítő, víz, kinek-kinek kedve szerint.

4. nap: Mont Blanc – Chamonix – Aiguille du Midi (kb. 300 km)

Francia reggeli után Kirándulás Továbbutazás Chamonix-ba, ahonnan kedvező időjárás esetén kabinos felvonóval utazhatunk az AIGUILLE DU MIDI 3.842 m magas hegycsúcsára. 3.842 méter magasan még június végén is nulla fok, vagy akár mínusz hőmérséklet fogad minket. Ezért erre az időre szükségünk van melegebb öltözetre. Persze, mire visszaérünk a kb. 1.000 méteren fekvő Chamonix-ba, már vetkőzhetünk is. Felvonó költsége: 40-45 EUR. Ebédelni, fönt 3.800 méter magasan, vagy lent, 1.000 méteren lehetséges. Javasoljuk, hogy akinek szívbetegsége van, előzetesen konzultáljon háziorvosával, mert gyorsan következik be a szintkülönbség változása. Szállás Evianban. Vacsora, hasonló módon, mint előző este.

5. nap: Genf – Lausanne – Montreaux – Chillon (kb. 190 km)

Körbejárjuk a Genfi-tavat. Ebédre, Genfben adódik lehetőség. A nap utolsó állomásaként Chillon legendás vizivárát keressük fel. Belépő: kb. 9 CHF. Szállás Evianban. Vacsora, úgyszintén. 
6. nap: Zermatt – Gornergrat – Matterhorn – Gletsch (kb. 290 km)

Reggeli után irány Zermatt és MATTERHORN. Fogaskerekű vasúttal felkapaszkodunk a GORNERGRAT
csúcsára. A vonat utazás költsége, kb. 66 CHF Itt kb. 3.000 méter magasra jutunk, s elkel majd a meleg kabát. Itt, kb. 45 perc alatt jutunk fel a végállomásra, ez nem terheli meg annyira a szívet. Ebédelni, fönt, 3.000 méter magasságban, (akár hazait is) vagy lent a a völgyben, Zermatt városában lehetséges. A nap befejező programja a Rhone-folyó szülőhelye Gletsch. Egyedülálló élményben lehet részünk. Besétálunk a gleccser száján, az örök jég birodalmába! Meleg kabát és némi belépőjegy szükségeltetik: kb. 6 CHF az élmény ára. Vacsora és Szállás, először svájci területen. 
7. nap: Aareschlucht – Lauterbrunnen-völgy – Luzern – Tirol (kb. 390 km)

Utazás Aareschlucht-ba, vagyis az Aare folyó által kivájt szurdok, ismét egy fantasztikus élmény, melynek belépődíja: kb. 6 CHF Továbbutazás a Berni Felvidékre, a LAUTERBRUNNEN-VÖLGY.

Ebéd jellegű étkezésre koradélután lesz lehetőségünk Luzern-ben. A település a romantikus Vierwaldstatti-tónál és a Pilatus-hegy lábánál található. Utolsó svájci programunk, ahol még néhány emléktárgyat és egy kis csokoládét vásárolhatunk.

Elhagyva Svájcot nem közvetlenül Ausztriába érkezünk, hanem egy mini államba, LIECHTENSTEIN-be! Rövid megálló egy néhány perces séta erejéig. Érkezés az esti órákban Tirolba, Vacsora, szállás.
8. nap: Tirol – Garmisch-Partenkirchen – Budapest (kb. 850 km)

Európa legszebb hegycsúcsai - írjuk az alcímben. 

Átkelünk Bajorországba, a híres üdülőhelyre és télisport központba Garmisch-Partenkirchen-be. Kedvező időjárás esetén láthatjuk Németország legmagasabb hegycsúcsát, a közel 3.000 m magas ZUGSPITZE-t, de már nincs időnk és lehetőségünk programra, majd legközelebb, ha ismét visszatérünk az Alpok csodálatos világába. Autópályán, hazautazás rövid pihenőkkel, ebédszünettel. Érkezés Budapestre az esti órákban.
Részvételi díj: 139.900,- Ft
Egyágyas felár: 35.900,- Ft
Félpanziós felár (6 vacsora): 22.700,- Ft (A 2. estén a fakultatív vacsora a helyszínen fizetendő.)
A részvételi díj a belépőjegyek árát (kb. 120,- CHF és kb. 40,- €) nem foglalja magában. 
Idegenforgalmi adó: 5.- € (A helyszínen fizetendő.) 
Kötelező útlemondási biztosítás: 1,5%.

        A BBP utasbiztosítást, a részvételi díj tartalmazza!

UNESCO Világörökségek:

- St. Gallen kolostora
- Bern óvárosa
- Jungfrau–Aletsch–Bietschhorn régió

A változtatás jogát fenntartjuk!
